शीतलहर से छूटी धूजणी, दो दिन कम नहीं होगी सर्दी
जिलेभरमें शीतलहर ने धूजणी छूटा दी है। वहीं दिन के तापमान ने भी पिछले तीन साल का रिकॉर्ड तोड़ दिया है। 2013 में दिन का तापमान 25.8 डिग्री था, जो कि 2015 में 20.4 डिग्री पर पहुंच गया है। गुरुवार सवेरे से ही तेज हवाएं चल रही थी। सूर्योदय के बाद धूप की किरणें भी हाड़ कंपा रही सर्दी से राहत दिलाने में नाकाम रही। मौसम विशेषज्ञों के अनुसार जिले में अगले एक-दो दिन सर्दी के तीखे तेवरों से राहत मिलने की संभावना कम ही है। बादलों की आवाजाही शुरू होने दिन के तापमान में बढ़ोतरी सर्दी से आंशिक राहत दिला सकती है। शिमला में हुई सीजन की पहली बर्फबारी के बाद राजस्थान में भी उत्तर-पूर्वी हवाओं ने ठिठुरन बढ़ा दी है। ऊपरी हवाओं में बन रहे चक्रवाती दबाव के प्रभाव से सर्दी के तेवर तीखे रहने से गलन और ठिठुरन का अहसास हो रहा है।
शेष|पेज21
रैनबसेरोंमें भी मिलेगी चिकित्सकीय सेवाएं
स्वास्थ्य निदेशालय ने सभी जिलों में शीतलहर से मौतों की संभावना पर विशेष चिकित्सकीय टीमें गठित करने के आदेश दिए हैं। ये मोबाइल टीमें रैनबसेरों में भी दौरे करेंगी। ये टीमें सत्यापन कर रिपोर्ट स्वास्थ्य निदेशालय को भेजेंगी। टीमें हर दिन रैनबसेरों में रह रहे लोगों की खबर लेगी। साथ ही सप्ताह में एक से दो बार वहां डॉक्टर भी जाएंगे। जिला स्तर पर सभी चिकित्सकीय संस्थाएं आस-पास सड़कों पर रह रहे गरीब लोगों को हर दम चिकित्सकीय सुविधाएं उपलब्ध कराएंगे।
एक दिन में गिरा 6 डिग्री तापमान
एक ही दिन में अधिकतम तापमान 6 डिग्री गिर गया। बुधवार को अधिकतम तापमान 26.0 थो, जो कि गुरुवार को 20.4 डिग्री पर पहुंच गया। वहीं मौसम वैज्ञानिक अगले कुछ दिनों तक मौसम ऐसा ही रहने की संभावना जता रहे हैं।
माउंट से ठंडा पाली
गुरुवार को माउंट आबू से ठंडा पाली रहा। माउंट का न्यूनतम तापमान 6 डिग्री तो पाली का 5.2 डिग्री रहा। वहीं अधिकतम तापमान भी 20.4 पर डिग्री दर्ज किया गया। चार दिन पहले माउंट का न्यूनतम तापमान माइनस 1 डिग्री पर था। चार दिन में यहां के तापमान में 6 डिग्री का उछाल आया है।
पांच दिनों में यूं घटा-बढ़ा पारा
दिनांक न्यूनतम अधिकतम
20 दिसंबर 4.3 24.6
21 दिसंबर 4.6 23.6
22 दिसंबर 4.2 22.8
23 दिसंबर 4.6 22.8
24 दिसंबर 5.2 20.4
सर्दी में बदला भगवान का पहवाना
सोजत| पिछलेतीन दिनों से पड़ रही कड़ाके की ठंड के बीच गुरुवार को नगर के चारभुजानाथ मंदिर में भगवान की प्रतिमाओं को ऊनी वस्त्र पहनाए गए। पुजारी ने बताया कि सर्दियों के मौसम में गुरुवार को भगवान श्री चारभुजानाथ, हरलालजी, कृष्ण भगवान, राधा को ऊनी वस्त्रों का श्रृंगार लगाया गया। जिसको देखने के लिए श्रद्धालुओं की भीड़ उमडी।
hin_Deva hin_Deva hne_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva hin_Deva hin_Deva